35-ročná Wonder Woman sa stala súčasťou podujatia pod hlavičkou magazínu ELLE s názvom Women in Hollywood a bola jednou z najkrajších dám večera.
Tmavovlasá herečka siahla po modeli z dielne módneho domu Saint Laurent vo výraznej ružovej farbe, šaty zdobil jeden nápadný detail – čierny kvet pod krkom. Rozpustené hnedé vlasy mala sčesané do jednej strany, príjemný večerný mejkap vhodne podčiarkoval jej krásu.Čítajte viac Demi Moore vek nezastaví, prišla odhalená a omladená! Ale táto slávna kolegyňa ju zatieni
A hoci večer v Hollywoode patril ženám, najmä tým slávnym, Gadot mala počas podujatia pri sebe aj manžela, režiséra Yarona Varsana. On je zároveň otcom herečkiných troch ratolestí – najmladšou je dcérka Daniella, ktorá prišla na svet koncom júna. Okrem nej sa rodičia tešia aj z dcér Almy (9) a Maye (3).
Bývalá víťazka titulu Miss Izrael sa na podujatí objavila aj na červenom koberci, kde sa striedala so svojimi slávnymi kolegyňami ako Demi Moore, Jennifer Hudson, Addison Rae, Lucy Hale či Hailey Bieber (pozrite si v galérii).
Dvojica Gadot – Varsan sa postavili pred oltár v roku 2008. Ako herečka pred časom so smiechom uviedla pre magazín Hello!, jej manžel je veľmi šťastný, že sa oženil s Wonder Woman. "Je taký hrdý. Je to môj najväčší fanúšik," opísala. Práve spomínaný film ju celosvetovo preslávil v roku 2017, predtým sa stala aj súčasťou série Rýchlo a zbesilo.